b'\n_START_ARTICLE_\nStorm klas\xc4\x97s patrulinis kateris\n_START_PARAGRAPH_\nStorm klas\xc4\x97s patrulinis kateris \xe2\x80\x93 greitaeigiai patruliniai kateriai, pastatyti Norvegijos karali\xc5\xa1kam j\xc5\xabr\xc5\xb3 laivynui. Buvo pastatyta 20 patrulini\xc5\xb3 Storm klas\xc4\x97s kateri\xc5\xb3. Pagal konstruktori\xc5\xb3 u\xc5\xbemanym\xc4\x85 Storm kateriai buvo ginkluoti raketomis Penguin. Tai Norvegijoje gaminamos raketos su infraraudon\xc4\x85ja taikymo sistema. \xc5\xa0ios raketos tur\xc4\x97jo prana\xc5\xa1um\xc4\x85 prie\xc5\xa1 tradicines, nes buvo nesusekamos, nes neskleisdavo radijo bang\xc5\xb3, ta\xc4\x8diau j\xc5\xb3 taiklumas buvo \xc5\xbeemas. Veikimo nuotolis apie 20 km._NEWLINE_Storm klas\xc4\x97s kateriai buvo suprojektuoti ir pastatyti 1965\xe2\x80\x931967 m. Dabar j\xc5\xb3 yra Norvegijos j\xc5\xabr\xc5\xb3 laivyne, trys laivai buvo parduoti Lietuvos kariniam j\xc5\xabr\xc5\xb3 laivynui (\xe2\x80\x9eDz\xc5\xabkas\xe2\x80\x9c, \xe2\x80\x9eS\xc4\x97lis\xe2\x80\x9c, \xe2\x80\x9eSkalvis\xe2\x80\x9c), trys laivai Latvijos kariniam laivynui ir vienas Estijos kariniam laivynui. Parduotuose laivuose buvo i\xc5\xa1montuota raketin\xc4\x97 Penguin sistema. 2008 m. pabaigoje Storm klas\xc4\x97s patrulinis kateris \xe2\x80\x9eDz\xc5\xabkas\xe2\x80\x9c buvo nura\xc5\xa1ytas. J\xc4\xaf pakeit\xc4\x97 Flyvefisken klas\xc4\x97s patrulinis laivas._NEWLINE_Nedidelio dyd\xc5\xbeio Storm klas\xc4\x97s laivai yra lengvai pa\xc5\xbeeid\xc5\xbeiami. Prie\xc5\xa1l\xc4\x97ktuvinei gynybai tinka tik 40 mm pab\xc5\xabklas, o 76 mm pab\xc5\xabklas tam netinka. Prie\xc5\xa1 povandeninius laivus \xc5\xa1ios klas\xc4\x97s laivai i\xc5\xa1vis bej\xc4\x97giai. Jie buvo projektuojami tokiai taktikai - ap\xc5\xa1audyti prie\xc5\xa1o laivus raketomis ir skubiai pasitraukti \xc4\xaf fjordus.'